ΓΡΑΠΤΗ ΕΡΩΤΗΣΗ E-1207/02

υποβολή: Antonio Tajani (PPE-DE), Guido Podest (PPE-DE)και Amalia Sartori (PPE-DE) προς την Επιτροπή

(26 Απριλίου 2002)

Θέμα: Φωτορύπανση

Η συνεχής αύξηση της φωτορύπανσης πλησιάζει σε ανησυχητικά επίπεδα.

Στην Ιταλία, όπως και σε πολλά άλλα ευρωπαϊκά κράτη, γίνεται όλο και δυσκολότερη η διάκριση των μικρότερων ουράνιων σωμάτων και σε μερικές περιπτώσεις είναι αδύνατο να διακρίνει κανείς με γυμνό οφθαλμό ακόμη και το γαλαξία.

Εκτός από την παράλογη σπατάλη ενέργειας και χρημάτων, αντιμετωπίζουμε ένα φαινόμενο που επηρεάζει αρνητικά την ανθρώπινηγεία (μπορεί να προκαλέσει προβλήματα μυωπίας και ορμονικές διαταραχές με ενδεχόμενη συνέπεια τερατογενέσεις), την πανίδα (επηρεάζει τις συνήθειες των θηραμάτων, τη συμπεριφορά αναπαραγωγής και μετανάστευσης) και τη χλωρίδα (αφορά τις διαδικασίες φωτοσύνθεσης και φωτοπεριοδισμού).

Εξίσου σημαντική είναι η ζημιά που προξενεί στην επιστημονική μελέτη του σύμπαντος, έναν επιστημονικό κλάδο που από την αυγή του πολιτισμού καθορίζει, κεντρίζει την περιέργεια, ωθεί στην πρόοδο και γοητεύει το ανθρώπινο γένος.

Τεκμηριωμένες έρευνες προβλέπουν ότι εφόσον δεν ληφθεί κανένα μέτρο η αύξηση της φωτεινότητας του ουρανού θα προχωρεί με ετήσιο ρυθμό 10 %.

Το φαινόμενο αυτό (με εξαίρεση ορισμένες περιφερειακές ρυθμίσεις) επεκτείνεται απεριόριστα λόγω της αδιαφορίας των αρμόδιων φορέων τόσο στην Ιταλία όσο και στηνπόλοιπη Ευρώπη.

Ποια μέτρα σκοπεύει να πάρει η Επιτροπή προκειμένου να ρυθμίσει με συγκεκριμένο και ενιαίο τρόπο αυτή τη μορφή ρύπανσης·

Απάντηση της κας Wallstrm εξ ονόματος της Επιτροπής

(7 Ιουνίου 2002)

Η Επιτροπή επιθυμεί να παραπέμψει τα Αξιότιμα Μέλη του Κοινοβουλίου στις απαντήσεις που έδωσε σε ορισμένες γραπτές ερωτήσεις με θέμα τη φωτορύπανση: E-0514/96 του κ. Teverson(1), E-2789/98 του κ. Watson(2) και E-3301/00 του κ. McNally(3).

Οι επιπτώσεις της φωτορύπανσης στο περιβάλλον και τηνγεία λόγωπερβολικού και ακατάλληλα σχεδιασμένου εξωτερικού φωτισμού δεν έχουν ακόμα αποδειχθεί και κατά συνέπεια η Επιτροπή δεν προβλέπει τηνποβολή προτάσεων για την ανάληψη μέτρων στον τομέα αυτό από την Ευρωπαϊκή Ένωση. Επιθυμούμε επίσης να τονίσουμε ότι ο σχεδιασμός και η ένταση του εξωτερικού φωτισμού αποτελούν αρμοδιότητα των εθνικών ή ακόμα και των τοπικών αρχών, οι οποίες πρέπει να λαμβάνουνπόψη κατά την έγκριση των εγκαταστάσεων αυτών και άλλες παραμέτρους όπως είναι η προστασία και η ασφάλεια.

Ωστόσο, η Επιτροπή συμφωνεί με τα Αξιότιμα Μέλη του Κοινοβουλίου ότι, όπου είναι δυνατόν, θα πρέπει να μειωθεί η περιττή χρήση ενέργειας και να βελτιωθεί η ενεργειακή απόδοση προϊόντων και εξοπλισμών, συμπεριλαμβανομένου του εξωτερικού φωτισμού, μέσω πρωτοβουλιών τόσο στο επίπεδο της Ευρωπαϊκής Ένωσης όσο και σε εθνικό επίπεδο. Τέτοιου είδους πρωτοβουλίες μπορούν να συμβάλλουν στην εκπλήρωση των δεσμεύσεων που έχει αναλάβει η Ευρωπαϊκή Ένωση βάσει του πρωτοκόλλου του Κιότο σχετικά με τη μείωση των εκπομπών αερίου που συμβάλλουν στο φαινόμενο του θερμοκηπίου.

Το Ευρωπαϊκό Πρόγραμμα για την Αλλαγή του Κλίματος (ΕΠΑΚ — ECCP) εκπονήθηκε σε συνεργασία με ενδιαφερόμενους φορείς και εμπειρογνώμονες των κρατών μελών, με σκοπό τη θέσπιση συγκεκριμένων μέτρων πολιτικής τα οποία μπορούν να συμβάλλουν στην επίτευξη των στόχων μας σχετικά με τις αλλαγές του κλίματος. Η παροχή και χρήση ενέργειας αποτελεί βεβαίως σημαντικό στοιχείο του εν λόγω προγράμματος, συμπεριλαμβανομένης της αποτελεσματικότερης χρήσης του φωτισμού. Σχετικά με το θέμα αυτό, έχει ιδιαίτερη σημασία η πρόσφατη πρόταση οδηγίας για την ενεργειακή απόδοση των κτιρίων(4), η οποίαποστηρίχθηκε από το ΕΠΑΚ, δεδομένου ότι ένας από τους στόχους της είναι η προώθηση της ενεργειακής απόδοσης των κτιρίων, συμπεριλαμβανομένου του φωτισμού.

Υπάρχουν επίσης πρωτοβουλίες σε εξέλιξη, όπως είναι το πρόγραμμα Green Light, που ξεκίνησε στις 7 Φεβρουαρίου 2000 από την Γενική Διεύθυνση Ενέργειας και Μεταφορών της Επιτροπής. Η πρωτοβουλία αυτή έχει ως στόχο την εκούσια πρόληψη της ρύπανσης με την ενθάρρυνση των μη οικιακών καταναλωτών ηλεκτρικής ενέργειας να δεσμευτούν απέναντι στην Επιτροπή όσον αφορά την χρησιμοποίηση ενεργειακά αποδοτικών τεχνολογιών φωτισμού στις εγκαταστάσεις τους. Οι στόχοι του προγράμματος αυτού είναι να μειωθεί η ενεργειακή κατανάλωση από εξωτερικό και εσωτερικό φωτισμό σε ολόκληρη την Ευρώπη. Με τον τρόπο αυτό θα μειωθούν οι ρυπογόνες εκπομπές, θα περιοριστεί η συνολική αύξηση της θερμοκρασίας του πλανήτη και θα βελτιωθεί η ορατότητα, με παράλληλα εξοικονόμηση χρημάτων.

(1) ΕΕ C 217 της 26.7.1996.

(2) ΕΕ C 96 της 8.4.1999.

(3) ΕΕ C 261 E της 18.9.2001.

(4) ΕΕ C 213 E της 31.7.2001.